เมือคืนมีอารายกับแฟนประมานตี2หลั่งนอกค่ะเช้ามามีอีกทีตอนประมาน11โมงเช้าแต่หลั่งในบ่าย1กว่าๆๆไปชื้อยาคุมฉุกเฉินมาทานแบบนี้มีโอการท้องมัยค่ะกังวลมากๆๆ ค่ะกลัวจะทานไม่ทันเวลา.......😰
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการมีเพศสัมพันธ์แบบหลั่งใน ก็จะมีโอกาสตั้งครรภ์ได้มาก อย่างไรก็ตาม หากได้ทานยาคุมฉุกเฉินไปในเวลาประมาณ 13.00 น. หรือประมาณ 12 ชั่วโมงนับจากที่ได้มีเพศสัมพันธ์ไปตอน 2.00 น. ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากเป็นยาคุมฉุกเฉินชนิดที่มี 2 เม็ดใน 1 แผง ก็อย่าลืมทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วยค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ